เด้งรองผกก. ทําคดีทืบอืด
รรท.ผบช.ภ.5ชี้ข่าวดี พยานเริ่มกล้าให้การ,รรท.ผบช.ภ.5 สั่งเด้งแล้ว พ.ต.ท.โรงพักช้างเผือก ไปช่วยราชการที่ ศปก.ภ.5 โดยไม่มีกำหนด สาเหตุทำคดีลูกชายนายพลถูกการ์ด มาลินสกาย รุมซ้อมล่าช้า ในขณะที่ รรท.รอง ผบช. ภ.5 ยันเหลือพยานเพียง 3 ปาก เป็นดารานักแสดงช่อง 3 นัดเข้าให้ปากคำในวันที่ 9-10 ธ.ค.นี้ ด้านเจ้าของโรงแรมเดอะคอร์และมาลินสกายสั่งคนงานรื้อถอนส่วนที่ต่อเติมตามคำสั่งเทศบาลตำบลช้างเผือกแล้ว คาด 2 วันแล้วเสร็จ,ตำรวจยังเดินหน้าสอบปากคำพยานในคดีนาย กฤษณะ หรือ บอล อมิตรสูญ อายุ 36 ปี แฟนหนุ่มของอุ้ม-ลักขณา วัธนวงส์ศิริ ดารานักแสดงช่อง 3 ถูกกล่าวหาว่าสั่งการ์ดร้าน มาลินสกาย ตั้งอยู่ชั้นดาดฟ้าภายในอาคารมาลินพลาซ่า ตรงข้ามมหาวิทยาลัยเชียงใหม่ ถนนห้วยแก้ว ต.ช้างเผือก อ.เมืองเชียงใหม่ รุมทำร้ายนายอิศราชนุวัฒภ์ หรือ เจมส์บอนด์ วรรคาวิสันต์ อายุ 23 ปี นักศึกษาชั้นปีที่ 4 มหาวิทยาลัยพายัพ ลูกชาย พล.ต.วิทยา วรรคาวิสันต์ ผบ.มทบ.38 จ.น่าน บาดเจ็บสาหัส ต่อหน้าดารานักแสดงชายหญิงช่อง 3 กลุ่มใหญ่,ที่พากันไปนั่งดื่มกิน สาเหตุไม่พอใจที่นักศึกษาหนุ่มไปต่อว่าการ์ดเรื่องไม่ยอมให้เข้าห้องน้ำเพราะมีดารานักแสดงช่อง 3 เข้าห้องน้ำอยู่ โดยคดีนี้ตำรวจได้สอบปากคำพยานไปแล้วหลายปาก รวมทั้งดารานักแสดง ที่อยู่ในเหตุการณ์ ขณะเดียวกัน ก็มีการสั่งย้ายนายตำรวจที่เกี่ยวข้องไปแล้วถึง 2 นาย,ผู้สื่อข่าวรายงานว่า เมื่อวันที่ 7 ธ.ค.ที่ผ่านมา พล.ต.ต.พูลทรัพย์ ประเสริฐศักดิ์ รรท.ผบช.ภ. 5 ได้ลงนามในคำสั่งที่ 616/2559 ลงวันที่ 7 ธ.ค.59 ย้ายด่วน พ.ต.ท.สิทธิพร บัวสุก รอง ผกก.สส.สภ.ช้างเผือก จ.เชียงใหม่ ไปช่วยราชการศูนย์ปฏิบัติการตำรวจภูธรภาค 5 (ศปก.) โดยไม่มีกำหนด สาเหตุเกิดจาก พ.ต.ท.สิทธิพรทำงานหย่อนยานและทำคดีล่าช้า นับเป็นนายตำรวจคนที่ 2 ของ สภ.ช้างเผือก ที่ถูกสั่งเด้งให้ไปช่วยราชการที่ ศปก.ภาค 5 ซึ่งก่อนหน้านี้ พ.ต.ต.สถิตชัย นิตยวัน สว. (สอบสวน) ก็ถูกสั่งย้ายไปช่วยราชการที่ ศปก.ภาค 5 แล้วเช่นกัน เนื่องจากมีความเกี่ยวโยงในคดีการ์ดรุมซ้อมลูกชายนายพลที่ มาลินสกาย ต่อมาเวลา 08.00 น. วันที่ 8 ธ.ค. พ.ต.ท.สิทธิพรได้เดินทางไปรายงานตัวต่อ พล.ต.ต.พูลทรัพย์ ประเสริฐศักดิ์ รรท.ผบช.ภ. 5 ก่อนจะให้สัมภาษณ์เพียงสั้นๆว่า น้อมรับคำสั่งของผู้บังคับบัญชา ไม่ขอพูดอะไรมาก วันนี้ได้ไปรายงานตัวแล้ว และผู้บังคับบัญชาให้กลับมาเคลียร์งานที่ค้างเก่าก็จะขอตั้งหน้าตั้งตาทำงานต่อไป,พล.ต.ต.พูลทรัพย์ ประเสริฐศักดิ์ รรท.ผบช.ภ. 5 กล่าวว่า คดีนี้ไม่ใช่คดีใหญ่โตอะไร เพียงแต่มีพวกดาราเข้ามาเกี่ยวข้อง ประชาชนเลยให้ความสนใจ ตอนนี้ต้องขอให้ตำรวจได้ทำงานก่อน ตำรวจจะให้ความเป็นธรรมกับทั้ง 2 ฝ่าย ในส่วนของด้านพนักงานสอบสวนในคดีนี้ ยังคงนัดสอบพยานแวดล้อมที่อยู่ในเหตุการณ์ที่ห้องประชุมชั้น 3 สภ.ภูพิงคราชนิเวศน์ อย่างต่อเนื่อง จากเมื่อวานนี้เป็นวันที่ 2 มีพยานหลายคนที่อยู่ในเหตุการณ์เริ่มมีความมั่นใจและกล้าจะออกมาให้การเป็นพยานให้กับฝ่ายตำรวจมากขึ้น,พล.ต.ต.พิทยา ศิริรักษ์ รรท.รอง ผบช.ภ. 5 กล่าวว่า พนักงานสอบสวนได้สอบพยานแวดล้อมใกล้ครบหมดแล้ว เหลือเพียงพยานดาราอีก 3 ปาก แต่ก็ได้ติดต่อมาให้ปากคำกับพนักงานสอบสวนแล้ว ในวันที่ 9-10 ธ.ค.นี้ คาดว่าพนักงานสอบสวนจะสรุปสำนวนเสนอให้อัยการสั่งฟ้องต่อศาลจังหวัดเชียงใหม่ได้ภายในเดือน ม.ค.2560 นี้ ส่วนกรณีมีข่าวว่านายกฤษณะออกจากพื้นที่ จ.เชียงใหม่ ไปแล้วนั้น เป็นสิทธิของเขา แต่ห้ามเดินทางออกไปนอกประเทศ ส่วนคำสั่งย้าย พ.ต.ท.สิทธิพร บัวสุก รอง ผกก.สส.สภ.ช้างเผือก มาช่วยราชการที่ ศปก. ภ.5 นั้น เนื่องจากตำรวจนายนี้ทำงานล่าช้า ถึงขนาดต้องส่งตำรวจ บก.สส.ภ.5 ลงไปทำแทนจึงได้งานที่สั่ง วันนี้ผู้บังคับบัญชาเรียกมารายงานตัว แต่ พ.ต.ท. สิทธิพรสามารถกลับไปเคลียร์งานค้างเก่าที่โรงพักได้,วันเดียวกัน ผู้สื่อข่าวไปสังเกตการณ์บริเวณสถานที่ที่นายกฤษณะเคยบริหารคือโรงแรมเดอะคอร์เชียงใหม่ และร้าน มาลินสกาย ถนนห้วยแก้ว อ.เมืองเชียงใหม่ พบว่าเจ้าของโครงการได้ว่าจ้างคนงานมารื้อถอนหลังคาชั้นดาดฟ้าของโรงแรมเดอะคอร์เชียงใหม่ และรื้อโครงเหล็กหลังคาร้านมาลินสกายเป็นวันที่ 2 คาดว่าน่าจะแล้วเสร็จในวันนี้ ตามคำสั่งให้รื้อถอนของเทศบาลตำบลช้างเผือก หลังจากที่ร้านมาลินสกายและโรงแรมเดอะคอร์เชียงใหม่ ต่อเติมอาคารโดยผิดกฎหมาย
รรท.ผบช.ภ.5 สั่งเด้งแล้ว พ.ต.ท.โรงพักช้างเผือก ไปช่วยราชการที่ ศปก.ภ.5 โดยไม่มีกำหนด สาเหตุทำคดีลูกชายนายพลถูกการ์ด มาลินสกาย รุมซ้อมล่าช้า ในขณะที่ รรท.รอง ผบช. ภ.5 ยันเหลือพยานเพียง 3 ปาก เป็นดารานักแสดงช่อง 3
ข่าวหน้า1,ทำร้ายลูกชายนายพล,ลูกนายพล,ไฮโซบอล,เด้งรองผกก.